באליפות העולם באתלטיקה שנערכה ברומא, איטליה בשנת 1987 זכתה ג'וינר קרסי בשתי מדליות זהב. המדליה הראשונה הייתה בתחרות קרב שבע. היא צברה 7128 נקודות בשיא תחרות חדש הרבה לפני השנייה בתחרות לריסה ניקיטינה מברית המועצות (6564 נקודות) וג'יין פרדריק בת ארצה (6502 נקודות). המדליה השנייה הייתה בקפיצה לרוחק, שבה קבעה שוב שיא תחרות חדש של 7.36 מטר, לפני ילנה בלבסקאיה מברית המועצות (7.14 מטר) והייקה דרקסלר ממזרח גרמניה (7.13 מטר).